EkBass/fiwiki-20250220-pages-articles huggingface dataset:
Larian Studios

Larian Studios on belgialainen videopelien kehittäjä, jonka on perustanut vuonna 1996 Swen Vincke. Yritys on tullut tunnetuksi Divinity- roolipelisarjasta. Yritys on tehnyt myös opetuskäyttöön pelejä. Yrityksen tuotannon johtaja David Walgrave puhui DICE-palkintojenjakotilaisuudessa peliteollisuuden tilasta. Yrityksellä ei ole vastaavasti osakkeenomistajien kuten useilla muilla. Tencent omistaa 30 prosenttia yrityksestä, mutta sillä ei ole äänetysoikeutta. Larian ei siten joudu noudattamaan osakkeiden omistajien tahtoa kuten monet muut, jotka ovat joutuneet irtisanomaan työntekijöitä. == Historia == Yrityksen perustaja Swen Vincke sanoo vuoden 1997 olevan studion alku ja yrityksen ensimmäinen peli oli vuonna 1997 julkaistu The L.E.D. Wars. Sitä ennen oli myös kokeiluita kuten The Lady, the Mage and the Knight, mutta sille oli vaikeaa löytää julkaisijaa. Yritys teki siksi reaaliaikaisen strategiapelin koska kaikki muutkin tekivät niitä ja ne näyttivät helpolta tavalta ansaita rahaa. Attic Entertainment halusi muuttaa The Lady, the Mage and the Knight -pelin grafiikat, sitten laajentaa sitä ja tehdä siitä osan Realms of Arkania -sarjaa, ja myöhemmin tarina piti muuttaa The Dark Eye -sarjaan sopivaksi. Attic Entertainmentillä ei kuitenkaan ollut riittävästi rahaa haluamaansa peliin ja Larian jäi rahattomaksi, mutta yrityksessä oli kymmeniä työntekijöitä jotka julkaisija oli heille lähettänyt. Vincke arvioi, että yritys teki tuolloin 20 pientä peliä alihankintana selvitäkseen. The Lady, the Mage and the Knight -pelistä kuitenkin syntyi ensimmäinen Divinity-sarjan peli. == Pelit == * The L.E.D. Wars (1997) * Divine Divinity (2002) * Beyond Divinity (2004) * KetnetKick (2004) * KetnetKick 2 (2008) * Divinity II: Ego Draconis (2009) * Divinity II: Flames of Vengeance (2010) * Divinity: Dragon Commander (2013) * Divinity: Original Sin (2014) * Divinity: Original Sin II (2016) * Baldur’s Gate 3 (2023) == Lähteet == == Aiheesta muualla == * Profiili MobyGamesissä Luokka:Belgialaiset videopeliyritykset
24Rent

24 Rental Network, Oy on suomalainen perheyritys, jonka liiketoimintaa on yhteiskäyttöautopalvelujen tuotteistus, tuotekehitys ja palvelun tarjoaminen yksityishenkilöille, taloyhtiöille ja yrityksille. Yrityksen tunnetuin palvelu, 24Rent.fi, on Suomen suurin yhteiskäyttöautoja tunti- ja päiväpohjaisesti vuokraava yritys. Yrityksen muita tuotteita ovat esimerkiksi: 24Go joka on tällä hetkellä Suomen ainoa A-B-vuokrauksia tarjoava, minuuttihinnoiteltu yhteiskäyttöautopalvelu. Yrityksellä on myös henkilö- ja pakettiautojen leasingpalveluita, sekä yhdensuuntaisia autonvuokrauspalveluita. 24Rentillä ei ole fyysisiä palvelutoimipisteitä. Kaikki vuokraamiseen liittyvä toiminta, auton nouto mukaan luettuna, tapahtuu itsepalveluperiaatteella yrityksen verkkosivujen ja/tai mobiilisovellusten kautta. Palvelussa on tällä hetkellä noin 1000 autoa 30 eri paikkakunnalla. ==Lähteet== * https://www.24rent.fi/tietoa-24rent/ * https://www.24leasing.fi/yksityisleasing/ * https://24go.fi/ * https://www.saiturinmatkassa.fi/autoilu/24rent-kokemuksia/ * https://www.24rent.fi/oneway-pakun-edut/ * https://www.sitra.fi/caset/yhteiskayttoauto-lahelta-viidessa-minuutissa/ * https://www.24rent.fi/yhteiskayttoautojen-maara-kasvaa-kohisten/ * https://yhtakuin.vaikuttajamedia.fi/2021/10/26/hirsitalon-siirto-apuna-24rent- fi/ * https://www.hyundai.fi/suosittu-kotimainen-autojen- yhteiskayttopalvelu-24rent-tuo-yhteiskayttoiset-hyundai-ioniq-hybridit- saataville-ympari-suomea/ * https://www.savonsanomat.fi/paikalliset/3000999 * https://www.kotka.fi/2023/02/kotkan-kaupunki-ja- yhteiskayttoautopalvelu-24rent-kaynnistavat-kokeilun-autot-myos-kuntalaisten- kaytettavissa/ ==Aiheesta muualla== * 24Rentin verkkosivut * 24Rentin leasing- sivut * 24Go minuuttipalvelun sivut Luokka:Suomalaiset autovuokraamot Luokka:Tamperelaiset yritykset Luokka:Suomalaiset perheyritykset
Shetland Folk Festival

Shetland Folk Festival on vuosittainen huhtikuussa järjestettävä kansainvälinen kansanmusiikkitapahtuma, joka pidetään Shetlandinsaarilla Isossa-Britanniassa. Kansanmusiikkipiireissä festivaalia pidetään halutuimpana esiintymispaikkana kautta maailman. Vuonna 2017 festivaali järjestettiin 37. kerran. == Lähteet == == Aiheesta muualla == * Shetland Folk Festivaalien virallinen sivusto. Luokka:Maailmanmusiikki
Jumesniemi

Jumesniemi on kylä Hämeenkyrön kunnassa Pirkanmaan maakunnassa. Kylässä sijaitsee Jumesniemen kirkko-koulu. Jumesniemen postinumero on 39170. == Aiheesta muualla == *
Kell Brook

Kell Brook (s. 3. toukokuuta 1986) on englantilainen välisarjan nyrkkeilijä. Urallaan Brook on voittanut IBF liiton maailmanmestaruuden välisarjassa. == Ammattinyrkkeilyura == Brook ryhtyi ammattinyrkkeilijäksi vuonna 2004. Uran ensimmäiset 10 vuotta Brook otteli tuntemattomia nyrkkeilijöitä vastaan saaden kehäkokemusta. Vuonna 2014 Brook kohosi IBF-liiton välisarjan mestariksi voittamalla Shawn Porterin enemmistöpäätöksellä kahden tuomarin saadessa Brookin ottelun voittajaksi ja yhden tuomarin nähdessä ottelun päättyneen tasan.http://boxrec.com/media/index.php?title=Fight:1904463 Brook puolusti mestaruutta menestyksekkäästi Ionut Dan Ionia, Frankie Gavinia ja Kein Bizieriä vastaan kunnes hävisi Gennadi Golovkinille ottelun viidennessä erässä avustajan heitettyä pyyhkeen kehään luovuttamisen merkiksi.http://boxrec.com/media/index.php?title=Fight:2091057 Uransa toisen tappion Brook kärsi Errol Spence nuoremmalle vuoden 2017 toukokuussa käydyssä kamppailussa. Ottelussa Brook sai pahan osuman vasempaan silmäänsä seitsemännessä erässä ja näki siitä eteenpäin kaiken kahtena.https://www.theguardian.com/sport/2017/may/27/errol-spence-jr-stops- kell-brook-round-11-ibf-welterweight-title Brook hävisi ottelun 11. erässä tyrmäyksellä. Ottelun jälkeen tehdyssä lääkärintarkastuksessa todettiin Brookin vasemman silmäkuopan murtuneen.http://www.bbc.com/sport/boxing/40075800 == Lähteet == == Aiheesta muualla == ammattinyrkkeilyottelut boxrec.com tietokannassa Luokka:Brittiläiset nyrkkeilijät Luokka:Vuonna 1986 syntyneet Luokka:Elävät henkilöt
Yonkers

Yonkers on noin kahdensadantuhannen asukkaan kaupunki Yhdysvalloissa, New Yorkin osavaltiossa, Hudson-joen varrella, New Yorkin kaupunkiin kuuluvan Bronxin alueen pohjoispuolella. == Talous == Yonkersissa toimii 18 000 yritystä. Siellä on kaksi golfkenttää ja 17 ostoskeskusta. New Yorkin pohjoinen metrorata, Metro North Commuter Railroad, ulottuu Yonkersiin. Kaupunkia palvelee myös 20 bussireittiä. == Väestö == Yonkers on osavaltion neljänneksi suurin kaupunki, ja sen väestöpohjaltaan monipuolisin: 31% asukkaista on syntynyt Yhdysvaltojen ulkopuolella, 46 prosentissa perheistä puhutaan muuta kuin englantia, ja koulujen oppilaat edustavat sataa eri kulttuuritaustaa. Kaupungissa oli vuoden 2010 väestönlaskennan mukaan 195 975 asukasta. Vuoteen 2015 mennessä väestön arvioitiin lisääntyneen noin 200 000:een. == Lähteet == == Aiheesta muualla == Luokka:New Yorkin kaupungit Luokka:Westchesterin piirikunta
Snapseed

Snapseed on mobiililaitteille kehitetty kuvankäsittelyohjelma. Sen kehitti aluksi iOS:lle Nik Software, jonka Google osti 2012. Googlen ostettua Nik Softwaren Snapseed muutettiin ilmaiseksi ja julkaistiin myös Androidille. == Käyttö == Snapseedilla voi rajata, kiertää ja suoristaa kuvaa. Kuvasta voi säätää muun muassa kontrastia ja valoisuutta. Kuvassa olevia pieniä virheitä voi hävittää piirtämällä sormella niiden yli. Sovelluksessa olevien suotimien avulla kuvan tyyliä voi muokata. Muokkaamista voi helpottaa tarkkailemalla histogrammia ja vertailemalla muokattua kuvaa yhdellä painalluksella alkuperäiseen kuvaan. Tehdyt muutokset tallennetaan tasoihin, joten niitä voi muokata jälkikäteen. Snapseedin Android-versio tukee myös Raw-kuvien muokkaamista. == Vastaanotto == PC Magazine valitsi Snapseedin vuonna 2017 sadan parhaan Android-sovelluksen joukkoon. Se kuvaili Snapseedia täysiverisen kuvankäsittelyohjelman ja suodattimia tarjoavan kuvankäsittelysovelluksen välimuodoksi, joka tarjoaa käyttäjälleen enemmän hallintaa valokuviin kuin Instagram. Snapseed voitti Mikrobitin vuonna 2016 tekemän Androidille ja iOS:lle saatavien kuvankäsittelyohjelmien vertailun. Mikrobitti kehui arviossaan Snapseedia suomenkielisestä ja helppokäyttöisestä käyttöliittymästä sekä helposta retusoinnista. Tivi kehui arviossaan Snapseedia monipuolisuudesta ja käytön sulavuudesta. == Lähteet == == Aiheesta muualla == Luokka:Google Luokka:Kuvankäsittelyohjelmat Luokka:Android-sovellukset Luokka:iOS-sovellukset Luokka:Vuoden 2011 ohjelmistot
Mahmoud Ahmed

thumb|200px|Mahmoud Ahmed vuonna 2009. Mahmoud Ahmed (s. 8. toukokuuta 1941 Addis Abeba) on etiopialainen laulaja. Köyhään gurageperheeseen syntynyt Mahmoud pääsi esiintymään 1960-luvun alussa ja toimi sen jälkeen kymmenen vuotta keisarillisen henkivartiokaartin orkesterin solistina. Hän levytti ensimmäisen singlensä Amha-yhtiölle vuonna 1971. 1970-luvun alussa Mahmoudista tuli yksi etiopialaisen pop-musiikin ”kultakauden” suosituimmista laulajista. Hän onnistui jatkamaan uraansa myös vuoden 1974 sotilasvallankaappauksen jälkeen. Vuosina 1980–1981 Mahmoud konsertoi Wallias-yhtyeen kanssa Yhdysvalloissa ja saavutti suosiota paikallisen etiopialaisyhteisön keskuudessa. Mahmoudin kansainvälinen läpimurto tapahtui vuonna 1986, kun belgialainen Crammed Discs -yhtiö julkaisi valikoiman hänen vuosien 1975 ja 1978 äänityksiään nimellä Erè Mèla Mèla. Kyseessä oli ensimmäinen modernin etiopialaismusiikin julkaisu Euroopassa, ja se herätti paljon huomiota kriitikkojen keskuudessa. Etiopian vallanvaihdon jälkeen vuonna 1991 Mahmoud on tehnyt yhä enemmän kansainvälisiä esiintymiskiertueita. Hänen neljä aikaisempaa levyään on julkaistu uudelleen Buda Musique -yhtiön Ethiopiques- sarjassa. Vuonna 2007 Mahmoud voitti BBC:n maailmanmusiikkipalkinnon. ==Lähteet== ==Aiheesta muualla== * Mahmoud Ahmedin diskografia Luokka:Etiopialaiset laulajat Luokka:Vuonna 1941 syntyneet Luokka:Elävät henkilöt
NCsoft

NCsoft on eteläkorealainen videopelien kehittäjä. Yhtiön on perustanut vuonna 1997 T.J. Kim. Yhtiö on tullut tunnetuksi massiivimoninpelien (MMO) kehittäjänä. Korean pörssissä noteerattu peliyhtiö uudisti visuaalista ilmettään vuonna 2020 julkaisemalla esimerkiksi uuden logonsa. == Pelit == Yhtiön pelejä ovat: * Aion: The Tower of Eternity * Blade & Soul * City of Heroes * City of Villains * Lineage * Lineage 2 * Guild Wars * Guild Wars 2 * WildStar ==Lähteet== == Aiheesta muualla ==
Mount San Antonio

Mount San Antonio, puhekielessä myös Mount Baldy, on San Gabriel Mountainsin korkein huippu Kaliforniassa ja samalla Los Angelesin piirikunnan korkein kohta. Vuoren toisinaan lumipeitteisen huipun voi nähdä kirkkaalla säällä. Huippu on pyramidin muotoinen ja sen eteläinen rinne on huomattavasti pohjoista jyrkempi. Huipulle johtaa useita vaellusreittejä jokaisesta ilmansuunnasta. == Maantiede == Mount San Antoniolla, tai kuten paikalliset sitä kutsuvat, Mount Baldylla, on kaksi huippua. Primäärinen huippu kohoaa 3 068 metrin (10 064 ft) korkeuteen, ja sekundäärinen huippu, West Baldy 3 044 metrin (9 988 ft) korkeuteen. Vuori on myös Los Angelesin ja San Bernadinon piirikuntien raja ja kuuluu Angelesin kansallispuistoon (Angeles National Forest). Vuoren etelärinteeltä vedet laskevat San Antonio Creek'iin ja pohjoisrinteeltä Lytle Creek'iin. Molemmat ovat osa Santa Anan vedenjakaja- aluetta. San Antonio Creek virtaa syvässä kanjonissa ja siinä on useita vesiputouksia, viimeisin niistä korkeudeltaan 23 metriä. == Historia == Tammikuussa 2023 englantilainen näyttelijä Julian Sands katosi lähdettyään vaeltamaan yksin Mount San Antonion alueella. Hänen ruumiinsa löydettiin vasta viisi kuukautta myöhemmin. == Lähteet == == Aiheesta muualla == * Opas alueen retkeilymahdollisuuksiin Luokka:Kalifornian vuoret Luokka:Los Angelesin piirikunta Luokka:San Bernardinon piirikunta
Antelope Canyon

Antelope Canyon on Yhdysvaltojen lounaisosassa oleva kanjoni. Se sijaitsee navajoreservaatissa Arizonassa lähellä Pagen kaupunkia. Antelope Canyon on suosittu matkailukohde. Se on kapea ja syvä veden muovaama kanjoni. Kanjoniin lankeava valo värjää kallion muodot punaisen ja oranssin eri sävyin. Kanjoni koostuu kahdesta osasta. Ylempi kanjoni (Upper Antelope Canyon) on noin 180 metriä pitkä ja alempi kanjoni (Lower Antelope Canyon) on noin 800 metriä pitkä. Elokuussa 1997 alemmassa kanjonissa hukkui 11 henkilöä äkilliseen tulvaan, minkä aiheutti 8 kilometrin päässä ollut ukkosmyrsky. Tämän jälkeen kanjonin turvallisuutta parannettiin lisäämällä sinne tikkaita hätäpoistumisteiksi. Lisäksi kanjoniin pääsee nykyään vain oppaan seurassa. == Lähteet == == Aiheesta muualla == Luokka:Arizonan maantiede Luokka:Luonnonnähtävyydet Luokka:Kanjonit
Suuri puhallus 2

Suuri puhallus 2 (Now You See Me 2) on vuonna 2016 ensi-iltansa saanut yhdysvaltalainen trillerielokuva, jonka on ohjannut Jon M. Chu ja käsikirjoittanut Ed Solomon. Se on jatko-osa vuoden 2013 Suuri puhallus -elokuvalle. == Näyttelijät == == Tuotanto == Kesäkuussa 2013 Lionsgate ilmoitti Suuri puhallus -elokuvan saavan jatko-osan. Elokuvan kuvaukset alkoivat marraskuussa 2014 Lontoossa ja sen tuottajina toimivat Lionsgate ja Summit Entertainment. Alun perin elokuvan nimi oli "Now You See Me: Now You Don't", kunnes se muutettiin muotoon "Now You See Me: The Second Act". Lopulta elokuvalle annettiin nimeksi "Now You See Me 2". == Vastaanotto == Suuri puhallus 2 on saanut hyvin erilaisia arvosteluja ja tuotti lopulta yli 334 miljoonaa dollaria. * Rotten Tomatoesin arvostelijat antoivat elokuvalle arvosanaksi 34 %. * Metacriticin arvostelijat antoivat sille 46/100 pistettä. * CinemaScore antoi arvosanaksi A- (kouluasteikolla A+ – F). == Soundtrack == Elokuvan soundtrack julkaistiin kesäkuussa 2016 Varèse Sarabanden alaisuudessa. Musiikista vastasi ensimmäisestä elokuvasta tuttu Brian Tyler. == Lähteet == == Aiheesta muualla == * * * Luokka:Vuoden 2016 yhdysvaltalaiset elokuvat Luokka:Yhdysvaltalaiset jännityselokuvat
Esko Järvelä

Esko Järvelä (s. 1981 Kaustinen) on kansainvälistä tunnustusta saanut suomalainen viulisti, kansanmuusikko ja musiikin maisteri. Järvelä on mukana muun muassa yhtyeissä Frigg, Baltic Crossing ja Esko Järvelä Epic Male Band. Järvelä sijoittui vuonna 2016 kolmanneksi vuosittain Nashvillessä Yhdysvalloissa järjestettävässä kansainvälisessä sävellyskilpailussa kappaleella Wunderbaumgartner, joka on peräisin yhtyeen Epic Male Band ensimmäiseltä levyltä. Järvelä on esiintynyt Shetland Folk Festivaaleilla kolmessa eri kokoonpanossa: Frigg vuonna 2009, Baltic Crossing vuonna 2012 ja Esko Järvelä Epic Male Band vuonna 2015. == Lähteet == == Aiheesta muualla == * Baltic Crossing -yhtyeen virallinen sivusto * Esko Järvelä Epic Male Band -yhtyeen virallinen sivusto. * Frigg-yhtyeen virallinen sivusto Luokka:Suomalaiset viulistit Luokka:Vuonna 1982 syntyneet Luokka:Elävät henkilöt Luokka:Suomalaiset kansanmuusikot
The Wild, the Willing and the Innocent

The Wild, the Willing and the Innocent on brittiläisen hard rock -yhtye UFOn yhdeksäs studioalbumi, joka julkaistiin vuonna 1981. Se on yhtyeen ensimmäinen albumi, jolla soittaa kosketinsoittaja-kitaristi Neil Carter, joka korvasi edellisen kosketinsoittaja-kitaristi Paul Raymondin. Albumi julkaistiin vuonna 2009 CD:nä kolmella bonuskappaleella varustettuna. == Kappaleet == === A-puoli === # # # # === B-puoli === # * # # # === Vuoden 2009 uusintapainoksen bonuskappaleet === # * # # == Kokoonpano == * Phil Mogg – laulu * Paul Chapman – kitara * Neil Carter – kosketinsoittimet, kitara, laulu, saksofoni kappaleessa ”Lonely Heart” * Pete Way – basso * Andy Parker – rummut == Arvostelut == * Allmusic: Allmusic review == Lähteet == Luokka:Vuoden 1981 albumit Luokka:UFOn albumit
EVGA

EVGA on yhdysvaltalainen elektroniikkavalmistaja, joka aloitti 1999 näytönohjaimien ja emolevyjen valmistajana. Vuonna 2010 se laajensi pelihiiriin, pelikannettaviin, tietokoneiden koteloihin ja virtalähteisiin. Yhtiö ilmoitti syyskuussa 2022 luopuvansa NVIDIA-kumppanuudesta ja lopettavansa kokonaan näytönohjainten valmistamisen. == Lähteet == == Aiheesta muualla == * Verkkosivut Luokka:Yhdysvaltalaiset tietotekniikkayhtiöt Luokka:Laitteistovalmistajat
Mechanix

Mechanix on brittiläisen hard rock -yhtye UFOn kymmenes studioalbumi, joka julkaistiin vuonna 1982. Albumin julkaisua seuranneen kiertueen jälkeen perustajajäsen, basisti Pete Way jätti yhtyeen ja siirtyi entisen Motörhead -kitaristi Eddie Clarken perustamaan Fastway -yhtyeeseen petyttyään UFO:n musiikilliseen suuntautumiseen. Kappaleista ”Let It Rain” ja ”Back into My Life” julkaistiin singlet. == Kappaleet == === A-puoli === # # # # # === B-puoli === # * # # # # === Vuoden 2009 uusintapainoksen bonuskappaleet === # * # # == Kokoonpano == * Phil Mogg – laulu * Paul Chapman – kitara * Neil Carter – kosketinsoittimet, kitara, laulu, saksofoni * Pete Way – basso * Andy Parker – rummut == Arvostelut == * Allmusic: Allmusic review == Lähteet == Luokka:Vuoden 1982 albumit Luokka:UFOn albumit
Constellation Prize (kappale)

”Constellation Prize” on ruotsalaisartisti Robin Bengtssonin kappale. Kappale julkaistiin 28. helmikuuta 2016. Kappaleen ovat sanoittaneet Bobby Ljunggren, Henrik Wikström Mark Hole ja Martin Eriksson. Bengtsson kilpaili kappaleella vuoden 2016 Melodifestivalenissa, jossa se sijoittui viidenneksi. == Lähteet == Luokka:Vuoden 2016 kappaleet Luokka:Ruotsalaiset popkappaleet
Nokia 3

Nokia 3 on suomalaisen HMD Globalin helmikuussa 2017 julkaisema älypuhelin, joka perustuu Android-käyttöjärjestelmälle. HMD Globalin mukaan käyttöjärjestelmä on hyvin lähellä puhdasta Androidia. HMD Global on myös luvannut päivittää puhelinta kuukausittain tietoturvan osalta. Puhelimen suositushinta on 149 euroa. == Ominaisuudet == Puhelimessa on 5 tuuman LCD- kosketuskäyttö Gorilla Glass 3 -lasilla. Käyttöjärjestelmänä toimii Android 7.0 Nougat. Puhelimessa on kaksi kameraa; 8 megapikselin f/2.0-valovoimainen takakamera LED-salamalla ja 8 megapikselin etukamera. Puhelimessa on kaksi SIM-korttipaikkaa. == Arvioita == Nokia 3 -puhelinta on kehuttu tukevaksi ja laadukkaaksi omassa hintaluokassaan. Io-tech totesi julkaisun yhteydessä, että Suomesta on haastavaa löytää vastaavaa laatuvaikutelmaa samasta hintaluokasta. == Lähteet == 3 3 Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Nokia 5

Nokia 5 on suomalaisen HMD Globalin helmikuussa 2017 julkaisema älypuhelin, joka perustuu Android-käyttöjärjestelmälle. Nokia 5 on edullisin sormenjälkitunnistimella varustettu HMD Globalin keväällä 2017 esittelemä Android-älypuhelin. Puhelimen suositushinta on 199 euroa. == Ominaisuudet == Puhelimessa on 5,2 tuuman LCD-kosketusnäyttö Gorilla Glass 3 -lasilla. Käyttöjärjestelmänä toimii Android 7.1.1 Nougat. Puhelimessa on kaksi kameraa: 13 megapikselin f/2.0-valovoimainen takakamera kaksois-LED-salamalla ja 8 megapikselin etukamera. Puhelimessa on kaksi SIM-korttipaikkaa. == Lähteet == 5 5 Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
1C Company

1C Company () on venäläinen ohjelmistotalo. Yhtiö on sekä videopelien julkaisija ja kehittäjä että toimistosovelluksien kehittäjä. == Pelit == Yhtiö on länsimaissa tunnettu muun muassa IL-2 Sturmovik, King's Bounty, Stalin Subway ja Men of War -pelisarjojen julkaisijana. Tencent osti videopelikehittäjä ja -julkaisijan 1C Entertainmentin helmikuussa 2022. == Lähteet == == Aiheesta muualla == * Profiili MobyGamesissä Luokka:Venäläiset videopeliyritykset
Talladega

Talladega on pienehkö kaupunki saman nimisessä piirikunnassa, Alabaman osavaltiossa, Yhdysvaltain eteläosissa. Talladegan nimi tulee Muscogee- intiaanien sanasta Tvlvtēke, jossa tvlwv merkitsee kaupunkia ja vtēke rajaa. Talladegan kaupunki sijaitsee Creek- ja Natchez-heimojen alueiden rajalla. Talladega on kuuluisa eritoten huippunopeasta moottoriradastaan. Talladegassa sijaitsee myös Alabaman osavaltion kuurojen ja sokeiden instituutti. Myös International Motorsports Hall of Fame sijaitsee Talladegassa. The First Bank of Talladega, perustettu 1848, on vanhin Alabaman osavaltiossa toimivista pankeista. == Lähteet == == Aiheesta muualla == Luokka:Alabaman kaupungit
Isa Rahunen

Isa Katariina Rahunen (s. 16. huhtikuuta 1993 Kuopio) on suomalainen jääkiekkoilija.Sanomalehti Kaleva, 7.12.2017. Osio K1: s. 20-21. Hän on pelipaikaltaan puolustaja. Rahunen on 165 cm pitkä. Rahunen on voittanut kaksi perättäistä Suomen mestaruutta Oulun Kärppien naisten liigajoukkueen kapteenina vuosina 2017 ja 2018. Vuonna 2019 hän saavutti pronssia. Hän on pelannut seurassa vuodesta 2013 lukien.http://www.leijonat.fi/sarjat/naisten- sm-sarja/item/17910-karppien-isa-rahunen-naisten-sm-sarjan-kuukauden- pelaaja.html Viitattu 19.3.2017. Isa Rahusen kasvattajaseura on Kalevan Pallo Kuopiosta, jossa hän pelasi SM-sarjaa 2010–2013. Kärppien naisjoukkueen heikohkosti sujuneen alkukauden jälkeen, kaudella 2020–2021, päätti Rahunen palata takaisin Kärppien puolustajaksi. Rahunen vietti 10 kuukauden mittaisen lepotauon pelipuuhista. Kärppäjoukkue ei selviytynyt 6 joukkueen suuruiseen ylempään jatkosarjaan tuolla pelikaudella.https://www.jatkoaika.com/Uutiset/Isa-Rahunen-py%C3%B6rsi- lopettamisp%C3%A4%C3%A4t%C3%B6ksens%C3%A4-tekee-paluun-K%C3%A4rppiin/227840 Viitattu 28.1.2021. Rahunen on pelannut SM-sarjassa/liigassa 264 runkosarjaottelua, joissa hän on tehnyt 54 ja syöttänyt 126 maalia. Pudotuspelien 58 ottelussa hän on viimeistellyt 12 ja alustanut 22 maalia. Hänet valittiin SM-sarjan parhaaksi pelaajaksi kaudella 2016–2017 sekä parhaaksi puolustajaksi ja ykköstähdistön pelaajaksi kausilla 2016–2017 ja 2017–2018. Rahunen pelasi Suomen naisten jääkiekkomaajoukkueessa eli naisleijonissa ensimmäisen kerran kaudella 2011–2012. Hän kuului Suomen pronssijoukkueeseen ensimmäisissä aikuisten arvokilpailuissaan, MM- kilpailuissa 2017. Pyeongchangin talviolympialaisissa 2018 hän saavutti pronssia ja Suomen MM-kilpailuissa 2019 hopeaa. Kaikkiaan hän on 5.4.2021 mennessä pelannut 96 naisten maaottelua, joissa hän on tehnyt viisi maalia ja antanut 16 maalisyöttöä. MM-kilpailujen 13 ottelussa hän on syöttänyt yhden maalin ja olympialaisten kuudessa ottelussa kaksi maalia. Hän pelasi alle 18-vuotiaiden MM-kilpailuissa 2009, 2010 ja 2011. Myös Rahusen äiti pelasi jääkiekkoa. == Siviilielämä == Isa Rahunen opiskeli sairaanhoitajan ammattitutkintoa varten Diakonia-ammattikorkeakoulussa Oulussa. Hän valmistui vuodenvaihteessa 2018. Tätä edeltävästi, oli Rahunen opiskellut lähihoitajaksi.https://www.tehylehti.fi/fi/ihmiset/mm-mitalisti-isa-rahunen- hoitoalalla-samaa-joukkuehenkea-kuin-jaakiekossa Viitattu 12.4.2021. == Lähteet == Luokka:Suomalaiset jääkiekkoilijat Luokka:Suomalaiset olympiamitalistit Luokka:Oulun Kärppien pelaajat Luokka:Vuonna 1993 syntyneet Luokka:Elävät henkilöt
Pelihiiri

Pelihiiri on tietokonepelien pelaamiseen tarkoitettu hiiri, joka on normaalia hiirtä kestävämpi ja reagoi herkemmin kosketukseen. Pelihiiret on muotoiltu joko vain oikeakätisille tai molemmilla käsillä hiirtä käyttäville. Erityisesti ensimmäisen persoonan ammuntapeleihin suunnitelluissa pelihiirissä on korkea päivitysnopeus. Pelihiirissä on ohjelmoitavia painikkeita usein hiiren vasempaan kylkeen asemoituna. Erityisesti MOBA-pelejä varten suunniteluissa pelihiirissä on monia ohjelmoitavia painikkeita, joiden toimintoja voi säätää hiiren mukana tulevalla ohjelmistolla. Ohjelmiston kautta voi määrittää pelihiireen makroja ja säätää hiiren DPI-tarkkuutta. Omat asetukset voi joissakin pelihiirissä tallentaa hiiren omaan muistiin, joten niitä voi käyttää missä tahansa tietokoneessa. Kalleimmissa pelihiirissä hiiren kosketustuntumaa voi säätää lisäpainoilla. Pelihiirien tuntumaa voi säätää hiiren johdon pidikkeellä ja rannetuella. Pelihiiren sopivuus omaan käteen riippuu käden koosta ja käytetystä otteesta (claw vai palm). == Lähteet == == Aiheesta muualla == Luokka:Osoitinlaitteet
Nagaoka

Nagaoka () on Japanin kaupunki Honshūn saaren pohjoisosassa Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin pääkaupungin Niigatan eteläpuolella. Kaupungissa on 274 575 asukasta (vuonna 2017) ja sen pinta-ala on 891,06 neliökilometriä. Nagaoka on nimitetty yhdeksi Japanin erityiskaupungeista. Nagaoka sai kaupunkioikeudet vuonna 1906. Se tuhoutui pahoin toisen maailmansodan pommituksissa, kun 80 prosenttia kaupungista paloi, ja kärsi vahinkoja myös vuoden 2004 Chūetsun maanjäristyksessä. Kaupunki tunnetaan muun muassa elokuun alussa järjestettävästä Nagaoka-matsuri-festivaalista, johon kuuluu suuri ilotulitusnäytös. Nagaokaa palvelevat luotijunayhteys Jōetsu Shinkansen sekä JR Higashi-Nihonin Jōetsu-linja, Shin’etsu päälinja, Echigo-linja ja Iiyama- linja. == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Xavier Melgarejo i Draper

Xavier Melgarejo i Draper (17. toukokuuta 1963 Barcelona – 20. helmikuuta 2017 Barcelona) oli katalonialainen opettaja, kasvatustieteilijä ja Suomen koulujärjestelmän asiantuntija. Xavier Melgarejo suoritti psykologian maisterin tutkinnon Barcelonan yliopistossa (Universitat Autònoma de Barcelona). Hän väitteli Suomen opettajakoulutuksesta kasvatustieteen tohtoriksi Universitat Ramón Llull -korkeakoulussa vuonna 2005. Hän toimi barcelonalaisen peruskoulun Col·legi Claretin opettajana vuodesta 1987 ja rehtorina vuosina 2003–2013 sekä rehtorien kouluttajana Kataloniassa. Hän oli Katalonian opetushallituksen jäsen ja peruskouluopetuksen laatua arvioivan instituutin erityisasiantuntija. Xavier Melgarejo teki Suomen koulutusjärjestelmää tunnetuksi seminaareissa ja kongresseissa sekä Espanjassa että Latinalaisessa Amerikassa. Hän julkaisi vuonna 2013 Suomen koulujärjestelmää käsittelevän teoksen Gracias, Finlandia. Melgarejo sai Suomen Valkoisen Ruusun ritarimerkin vuonna 2014. == Lähteet == Luokka:Vuonna 1963 syntyneet Luokka:Vuonna 2017 kuolleet Luokka:Espanjalaiset tieteilijät Luokka:Kasvatustieteilijät
Lubbock

Lubbock on noin kahden ja puolen sadantuhannen asukkaan kaupunki Yhdysvalloissa, Texasin osavaltion luoteisosassa, noin 190 km Amarillosta etelään. Se on South Plainsiksi kutsutun alueen eli osavaltion luoteisosan kaupallinen keskus. Kaupungissa oli vuoden 2010 väestönlaskennan mukaan 229 573 asukasta. Vuoteen 2015 mennessä väestön arvioitiin lisääntyneen lähes 250 000:een. == Lähteet == == Aiheesta muualla == Luokka:Texasin kaupungit
Kulttuurihistoriallinen museo

Kulttuurihistoriallinen museo on museotyyppi, joka on keskittynyt tallentamaan esineitä ihmisen ja kulttuurin kehityksestä. Kulttuurihistorialliset museot keskittyvät usein johonkin ajanjaksoon tai maantieteelliseen alueeseen tai ne keskittyvät johonkin erikoisalaan. == Määritelmä == Kulttuurihistorialliseksi museoksi määritellään Suomessa museo, joka tallentaa esineitä esimerkkeinä ihmisen ja kulttuurin kehityksestä. Muualla maailmassa vastaavia museoita kutsutaan historiallisiksi museoiksi. Anglosaksisissa maissa tiedemuseoihin luokitellaan myös tieteen ja tekniikan museot, jotka puolestaan Suomessa sijoitetaan kulttuurihistoriallisten museoiden alatyypiksi.Heinonen & Lahti, s. 74. == Kokoelma == thumb|Pertti Karppisen kilpavene Urheilumuseossa. Kulttuurihistoriallisen kokoelman kerääminen on vaativin museolaitoksen tehtävistä. Keruualana on koko inhimillinen kulttuuri, joten aineistoa on valtavasti.Heinonen & Lahti, s. 81. Monet kulttuurihistorialliset museot pyrkivätkin siksi erikoistumaan esimerkiksi johonkin tiettyyn aikajaksoon tai maantieteelliseen alueen. Lisäksi on olemassa suppean alan erikoismuseoita, kuten tiemuseoita, kotimuseoita, myllymuseoita ja urheilumuseoita. Erityisesti kulttuurihistorillisten museoiden ongelmana on nykyajan tavaramäärän valtavuus. Ihmisillä on käytössä kotona, töissä ja vapaa-aikana hirveä määrä esineitä, professori Tapio Periäisen mukaan Suomessa on 2000-luvulla noin 80 miljardia esinettä. Tavaran määrä selittää sen, että kulttuurihistoriallisten museoiden kokoelmat ovat kasvaneet 1970-luvulta alkaen moninkertaisiksi.Heinonen & Lahti, s. 82. == Tutkimus == Kulttuurihistoriallisissa museoissa tehdään monenlaista tutkimusta. Esinetutkimuksessa tutkitaan museokokoelmassa olevia esineitä. Museologi Roy Brigdenin mukaan esineillä voi olla kolme informaatiotasoa. Ensimmäisellä tasolla ovat esineen yksityiskohdat, kuten materiaali, valmistusmenetelmä ja tyyli. Toisella tasolla on suullinen tieto, jota on tiedossa valmistuksesta, käyttöönotosta tai käyttövaikutuksesta. Kolmantena tasona on dokumentaatio, kuten arkisto-, kuva- ja kirjallisuusmateriaalit, jotka voivat antaa tietoja esineestä.Heinonen & Lahti, s. 142. Kulttuurihistorialliset museot tekevät kuitenkin tutkimusta myös muualla kuin itse museorakennuksessa. Museoilla on perinteisesti ollut laajaa ja monipuolista osaamista muun muassa rakennustutkimuksesta, jonka tavoitteena on ollut usein ulkomuseon perustaminen. Museot ovat Suomessa tehneet esimerkiksi kunnittaisia ja maakunnallisia inventointeja, joissa ne ovat keränneet tietoa kulttuurihistoriallisesti merkittävistä kohteista.Heinonen & Lahti, s. 144. == Lähteet == * === Viitteet === Luokka:Museot aloittain
Terässopimus

Terässopimus (, ) oli Saksan ja Italian välillä 22. toukokuuta 1939 solmittu liittosopimus. Se vahvisti muodollisesti maiden välillä kaksi ja puoli vuotta aiemmin julistetun liittosuhteen eli niin sanotun Rooman–Berliinin akselin.Pact of Steel Encyclopædia Britannica Online Academic Edition. Viitattu 19.3.2017.Rome-Berlin Axis Encyclopedia Britannica. Viitattu 30.11.2023. Sopimuksen mukaan mahdollisen sodan syttyessä Saksa ja Italia tukisivat toisiaan eivätkä solmisi rauhaa ilman yhteisymmärrystä. Sopimuksen salaisen lisäpöytäkirjan mukaan maat tiivistäisivät yhteistyötään sotatuotannossa ja -suunnitelmien laatimisessa. Sopimuksen tavoitteena oli yhteistyö myös hyökkäyssodassa eikä pelkästään puolustuksellisessa sodankäynnissä. Sopimus periaatteessa pakotti toisen valtion tukemaan toisen omin päinkin aloittamaa hyökkäyssotaa. Sopimuksen oli määrä olla voimassa kymmenen vuotta.Malte König: Freundschafts- und Bündnispakt zwischen Deutschland und Italien ("Stahlpakt") vom 22. Mai 1939 und geheimer Zusatzvertrag 100(0) Schlüssel Dokumente zur Deutschen Geschichte im 20. Jahrhundert. Viitattu 19.3.2017. Sopimuksen allekirjoittivat Berliinissä maiden ulkoministerit Galeazzo Ciano ja Joachim von Ribbentrop Saksan johtajan Adolf Hitlerin läsnä ollessa.Der Stahlpakt Lebendiges Museum Online. Viitattu 19.3.2017. Nimen ”terässopimus” keksi Italian diktaattori Benito Mussolini. Hänen on arveltu tavoitelleen sopimuksella Saksan tukea suunnittelemilleen valloitusretkille. Käytännössä Saksan ja Italian sotatoimien koordinaatio jäi heikoksi, sillä Hitler ja Mussolini eivät mielellään jakaneet suunnitelmiaan etukäteen toisilleen.1939: The Pact of Steel is signed; the Axis is formed History.com. Viitattu 19.3.2017. Terässopimusta solmittaessa Mussolini oletti, että Saksa ei aloittaisi sotaa Euroopassa vielä ainakaan muutamaan vuoteen, mutta todellisuudessa Hitler alkoi välittömästi suunnitella hyökkäystä Puolaan. Hyökkäyksen alkaessa syksyllä 1939 Italia ei sopimuksesta huolimatta liittynyt sotaan, johon se ei katsonut olevansa vielä valmis, ja Saksa hyväksyi tämän. Italia irtautui terässopimuksesta solmiessaan aselevon liittoutuneiden kanssa ja julistaessaan lokakuussa 1943 sodan Saksalle. ==Katso myös== *Antikomintern-sopimus *Kolmen vallan sopimus ==Lähteet== Luokka:1939 Luokka:Fasistinen Italia Luokka:Natsi-Saksa Luokka:Sotilasliitot
Sexplanations

Sexplanations on seksuaalikasvatusta ja seksologiaa käsittelevä YouTube- kanava. Kanavaa emännöi yhdysvaltalainen seksologian tohtori Lindsey Doe. Kanavan tuottajana toimii Hank Green ja ohjauksesta ja leikkauksesta vastaa Matthew Gaydos. Vuonna 2017 kanavalla julkaistaan uusi video joka torstai. Maaliskuussa 2017 kanavalla oli yli 300 000 tilaajaa ja yli 40 miljoonaa katselukertaa. Kanavan ensimmäinen video julkaistiin 10.6.2013. Kanavan juontaja Lindsey Doe käy myös Sexplanations Live -tapahtumissa luennoimassa seksuaalikasvatuksesta mm. pohjois-amerikkalaisissa yliopistoissa. ==Sisältö== Kanavalla käsitellään laajasti seksiin liittyviä asioita. Käsiteltäviin aiheisiin kuuluvat muun muassa ihastuminen, sukuelimet, kuukautiset, ehkäisy, seksitaudit, itsetyydytys, orgasmi, pornografia, seksiasennot, seksuaaliset suuntautumiset ja seksologin työ. Vaikka kanava on saanut pääasiassa positiivista palautetta, jotkut kanavalla käsitellyt aiheet tai sanavalinnat ovat ärsyttäneet useita katsojia. Esimerkiksi kanavalla käytettävät termit biosex male ja biosex female, joiden tarkoitus on pitää erillään ihmisen biologinen sukupuoli (male = mies, female = nainen) ja seksuaali-identiteetti, ovat ärsyttäneet monia katselijoita. Verkossa toimiva naistenlehti Bustle on antanut kanavalle ja sen juontajalle kiitosta kanavan raskauteen liittyviä myyttejä käsittelevästä videosta. Myös kanadalaisen Brock University -yliopiston opiskelijalehdessä on kiitelty kanavaa sen suorapuheisista ja rehellisistä videoista. ==Rahoitus== Kanava saa rahoituksensa Patreon- joukkorahoitusalustan avulla. Patreonissa SciShow:lla oli 20.3.2017 1 399 tukijaa, jotka lahjoittivat kanavalle kuukausittain yhteensä 5 850 $. Kanavan Patreon-tukijoita kutsutaan Sexpla(i)naut-nimellä. ==Muut kanavat== Kanavan kanavasuosituksia ovat Hannah Witton, lacigreen, Carlin Ross ja griner65. == Lähteet == Luokka:Yhdysvaltalaiset Youtube-kanavat Luokka:Seksologia
Oceanside

Oceanside on kaupunki Kalifornian osavaltiossa Yhdysvalloissa. Se sijaitsee Tyynenmeren rannalla noin 55 kilometriä San Diegosta pohjoiseen. Kaupunki oli aluksi rantalomakohde, jossa tehtiin kauppaa maataloustuotteilla. Se alkoi kasvaa vuonna 1942, kun sen pohjoispuolelle perustettiin merijalkaväen tukikohta. Kaupungissa oli vuoden 2010 väestönlaskennan mukaan 167 086 asukasta. Vuoteen 2015 mennessä väestön arvioitiin lisääntyneen yli 175 000:een. File:Oceanside Beach Panorama.jpg|Oceansiden rantaa File:Andrew Jackson Myers.jpg|Andrew Jackson Myers; kaupungin perustaja File:Oside blvd.png|Oceanside Boulevard File:Oceanside city hall.jpg|Oceansiden kaupungintalo File:Oceanside Pier.jpg|Laituri Oceansiden rannalla File:Oceanside, CA Marina.jpg|Oceanside Marina == Lähteet == == Aiheesta muualla == Luokka:Kalifornian kaupungit Luokka:San Diegon piirikunta
CrashCourse

CrashCourse on opetusvideoita julkaiseva YouTube-kanava. Kanavan aloittivat yhdysvaltalaiset Hank Green ja hänen veljensä John. Maaliskuussa 2017 kanavalla on yli viisi ja puoli miljoonaa tilaajaa ja yli 550 miljoonaa katselukertaa. Kanavan ensimmäinen video julkaistiin 2.12.2011. ==Rahoitus== Kanava saa rahoituksensa Patreon-joukkorahoitusalustan avulla. Patreonissa kanavalla oli 7 468 tukijaa, jotka lahjoittivat kanavalle kuukausittain yhteensä 29 480 $ (19.3.2017). ==Sisältö== Kanava on julkaissut opetusvideosarjoja maailmanhistoriasta, Yhdysvaltain historiasta, maailmankaikkeuden historiasta, fysiikasta, kemiasta, biologiasta, ekologiasta, anatomiasta ja fysiologiasta, taloustieteestä, tähtitieteestä, filosofiasta, kirjallisuudesta, psykologiasta, immateriaalioikeuksista, Yhdysvaltain politiikasta ja hallinnosta sekä peleistä. Maaliskuussa 2017 kanavalla on julkaistu videoita aiheista fysiikka, mytologia, tietotekniikka ja sosiologia. ==Lähteet== Luokka:Yhdysvaltalaiset Youtube-kanavat Luokka:Oppimateriaalit
Brad Jones (jääkiekkoilija)

Bradley Scott Jones (s.26. kesäkuuta 1965 Sterling Heights, Michigan) on uransa päättänyt yhdysvaltalainen ammattilaisjääkiekkoilija, joka pelasi kuusi kautta NHL:ssa Winnipeg Jetsin, Los Angeles Kingsin ja Philadelphia Flyersin riveissä. Ennen NHL-uraansa Jones pelasi neljä kautta NCAA-yliopistosarjassa Michiganin yliopiston riveissä. Kauden 1986–1987 päätteeksi Jones valittiin myös NCAA:n keskeisen liigan, CCHA:n First All-Stars -joukkueeseen. Ensimmäiset NHL-ottelunsa Jones ehti pelaamaan viimeisen yliopistokautensa päätteeksi keväällä 1987. Seuraavalla kaudella Jones pelasi 19 ottelua Winnipegissä ja 50 ottelua Yhdysvaltain maajoukkueen paidassa erilaisissa turnauksissa ja harjoitusotteluissa. Jones ei seuraavillakaan kausilla kyennyt vakiinnuttamaan paikkaansa Winnipegin NHL-miehistössä, vaan kaudet kuluivat suurelta osin farmiliiga AHL:ssa. Joulukuussa 1989 Jets kauppasi Jonesin Los Angeles Kingsin organisaatioon vaihdossa Phil Sykesiin. Kaudella 1990–1991 Jones pelasi Kingsin paidassa 53 ottelua, joissa syntyi yhdeksän maalia ja 20 tehopistettä. Seuraavaksi kaudeksi Jones teki vapaana pelaajana sopimuksen Philadelphiaan. Flyersin paidassa tilille kertyi 48 ottelua NHL:ssa joissa Jones teki seitsemän maalia ja 17 tehopistettä. Seuraavaksi kaudeksi Jones tuli pelaamaan SM-liigaan ja Ilvekseen. Ilveksessä Jones pelasi 26 ottelua, joissa teki 10 maalia ja antoi 7 maaliin johtanutta syöttöä, ennen kuin palasi loppukaudeksi takaisin Pohjois-Amerikkaan, New Haven Senatorsiin. Kaudella 1993–1994 Jones pelasi Sveitsin B-liigassa HC Ajoiessa 19 ottelua. Tämän jälkeen Jones palasi jälleen Pohjois-Amerikkaan pelaamaan AHL-liigaa Springfield Falconsin riveissä. Kauden 1995–1996 Jones pelasi New York Rangersin AHL-farmiseurassa Binghamptonissa ja teki seuraavaksi kaudeksi sopimuksen DEL-liigan Frankfurt Lionsin kanssa. Saksassa. Saksan kauden jälkeen Jones pelasi vielä yhden kauden UHL-liigan B.C. Icemen-joukkueessa ja päätti uransa kauden päättyessä. Vuoden 2005 MM-turnauksessa Jones pelasi Yhdysvaltain joukkueessa viisi ottelua ja antoi niissä kaksi maalisyöttöä. == Lähteet == * * Luokka:Yhdysvaltalaiset jääkiekkoilijat Luokka:Winnipeg Jetsin (1972–1996) varaamat pelaajat Luokka:Vuonna 1965 syntyneet Luokka:Elävät henkilöt
Satish Dhawan Space Centre

Satish Dhawan Space Centre (SDSC) on Intian avaruusjärjestön avaruuskeskus, jota käytetään satelliittien ja luotainten laukaisuun. Se sijaitsee Intian eteläkärjen länsipuolella Andhra Pradeshin maakunnassa Sriharikota-saarella. Sieltä on laukaistu 1990-luvulta alkaen Intian PSLV ja GSLV kantoraketteja. Keskuksesta on laukaistu myös lukuisia koeraketteja. Vuonna 2005 keskukseen rakennettiin toinen laukaisutorni. Sriharikota High Altitude Range (SHAR) nimellä tunnettu keskus nimettiin 2002 insinööri Satish Dhawan mukaan. Luokka:Laukaisukeskukset
Aurora (Illinois)

Aurora on kaupunki Yhdysvalloissa, Illinoisin osavaltion koillisosassa, Fox- joen varrella. Se ulottuu kahden piirikunnan, Kanen ja DuPagen, alueelle. Auroran paikan jokivarresta valitsivat New Yorkin osavaltiosta tulleet McCartyn uudisraivaajaveljekset vuonna 1834. He perustivat sinne myllyn ja sahan. Paikkaa kutsuttiinkin aluksi nimellä McCarty mills. Vuonna 1837 perustettiin posti ja vaihdettiin kaupungin nimeksi Aurora. == Väestö == Kaupungissa oli vuoden 2010 väestönlaskennan mukaan 197 899 asukasta. Vuoteen 2015 mennessä väestön arvioitiin lisääntyneen 200 000:een. Afroamerikkalaisia on 10,7 % väestöstä. Alempi korkeakoulututkinto on 31,1 prosentilla asukkaista. == Lähteet == == Aiheesta muualla == Luokka:Illinois’n kaupungit
SciShow

SciShow on tiedeaiheisia videoita julkaiseva YouTube-kanava. Kanavan on perustanut yhdysvaltalainen Hank Green. Maaliskuussa 2017 kanavalla on yli neljä miljoonaa tilaajaa ja yli 600 miljoonaa katselukertaa. Kanavan ensimmäinen video julkaistiin 2. joulukuuta 2011. ==Sisältö== Kanava julkaisee englanninkielisiä tiedeaiheisia videoita muun muassa tiedeuutisista, tieteen historiasta, fysiikasta, kemiasta, biologiasta ja psykologiasta. Maaliskuussa 2017 kanavalla julkaistaan uusi video päivittäin. Maanantaisin aiheena on maailma, tiistaisin katsojien kysymykset, keskiviikkoisin keskustelu tai tietovisa, torstaisin jälleen maailma, perjantaisin tiedeuutiset, lauantaisin lyhyet katsojien kysymykset ja sunnuntaisin video, jossa listataan asioita. ==Rahoitus== Kanava saa rahoituksensa Patreon-joukkorahoitusalustan avulla. Patreonissa kanavalla oli 19. maaliskuuta 2017 5 679 tukijaa, jotka lahjoittivat kanavalle kuukausittain yhteensä 21 656 dollaria. ==Muut kanavat== Kanavalla on kolme sisarkanavaa: lapsille tarkoitettu SciShow Kids, avaruuteen keskittyvä SciShow Space ja psykologiaan keskittyvä SciShow Psych. ==Lähteet== Luokka:Yhdysvaltalaiset Youtube-kanavat Luokka:Tieteen yleistajuistaminen Luokka:Oppimateriaalit
SciShow Kids

SciShow Kids on lapsille suunnattuja tiede-aiheisia videoita julkaiseva YouTube-kanava. Kanavan on perustanut yhdysvaltalainen Hank Green, ja kanavan juontajana toimii Jessi Knudsen Castañeda. Huhtikuussa 2017 kanavalla on yli 80 000 tilaajaa ja yli 21 miljoonaa katselukertaa. 30 päivän ajanjaksolla kanavan videoita katsotaan noin 5 miljoonaa kertaa. Kanavan ensimmäinen video julkaistiin 23.2.2015. Kanava on aiemmin perustetun SciShow-kanavan sisarkanava. Useat opetusaiheiset tai lapsille suunnatut verkkosivut linkittävät tai sulauttavat kanavan videoita omille sivuilleen. ==Sisältö== Kanavan englanninkielisissä tiedeaiheisissa videoissa muun muassa tehdään kokeita, etsitään vastauksia kysymyksiin ja keskustellaan asiantuntijoiden kanssa. Uusia videoita julkaistaan tiistaisin ja torstaisin. ==Rahoitus== Kanava kuuluu SciShow-kanavajoukkoon, joka saa rahoituksensa Patreon- joukkorahoitusalustan avulla. Patreonissa SciShow:lla oli 19.3.2017 5 679 tukijaa, jotka lahjoittivat kanavalle kuukausittain yhteensä 21 656 $. ==Muut kanavat== Kanavalla on kolme sisarkanavaa: alkperäinen SciShow, avaruuteen keskittyvä SciShow Space ja psykologiaan keskittyvä SciShow Psych. Kanavan muut kanavasuositukset ovat CrashCourse, Crash Course Kids ja AnimalWonders Montana. ==Lähteet== Luokka:Yhdysvaltalaiset Youtube-kanavat Luokka:Tieteen yleistajuistaminen Luokka:Oppimateriaalit
SciShow Space

SciShow Space on avaruuteen keskittyvä tiede-aiheisia videoita julkaiseva YouTube-kanava. Kanavan on perustanut yhdysvaltalainen Hank Green, ja kanavan juontajana toimivat Hank Green, Caitlin Hofmeister ja Reid Reimers. Maaliskuussa 2017 kanavalla oli yli 790 000 tilaajaa ja 75 miljoonaa katselukertaa. Kanavan ensimmäinen video julkaistiin 1.4.2014. Kanava on aiemmin perustetun SciShow-kanavan sisarkanava. Mediassa kanavan videoita ovat käsitelleet mm. A Plus, Daily Mail, Mental Floss ja VICE. ==Sisältö== Kanavan englanninkielisissä tiedevideoissa käsitellään muun muassa avaruusaiheisia uutisia ja maailmankaikkeuden syntyä. Uusia videoita julkaistaan tiistaisin ja perjantaisin. ==Rahoitus== Kanava kuuluu SciShow-kanavajoukkoon, joka saa rahoituksensa Patreon-joukkorahoitusalustan avulla. Patreonissa SciShow:lla oli 19.3.2017 5 679 tukijaa, jotka lahjoittivat kanavalle kuukausittain yhteensä 21 656 $. ==Muut kanavat== Kanavalla on kolme sisarkanavaa: alkperäinen SciShow, lapsille suunnattu SciShow Kids ja psykologiaan keskittyvä SciShow Psych. ==Lähteet== Luokka:Yhdysvaltalaiset Youtube-kanavat Luokka:Tieteen yleistajuistaminen Luokka:Oppimateriaalit
Justice Democrats

Justice Democrats on yhdysvaltalainen poliittisen toiminnan komitea, jonka perustivat 23. tammikuuta 2017 Cenk Uygur, Kyle Kulinski ja vuoden 2016 Bernie Sandersin presidentinvaalikampanjan johto. Organisaatio perustettiin vuoden 2016 Yhdysvaltain presidentinvaalien seurauksena. Organisaation tavoite on uudistaa Yhdysvaltain demokraattinen puolue niin, että yritysten tukemat Yhdysvaltain kongressin jäsenet vaihdetaan riippumattomiin ja että puolue muodostetaan uudelleen puhtaalta pöydältä. Kampanja alkoi Yhdysvaltain vuoden 2018 välivaaleissa. Justice Democratsia on kuvattu yritykseksi luoda vasemmistopopulistinen liike. == Lähteet == Luokka:Yhdysvaltain demokraattinen puolue Luokka:Poliittiset järjestöt
Luettelo ColecoVision-peleistä

Tämä on luettelo julkaistuista ColecoVision -peleistä: __NOTOC__ Nimi Julkaistu Lajityyppi Kehittäjä Julkaisija Huomioita 2010: The Graphic Action Game 1984 Puzzle Coleco Coleco 2010: The Graphic Action Game at colecoboxart.com Alcazar: The Forgotten Fortress Alphabet Zoo Amazing Bumpman Antarctic Adventure Aquattack Artillery Duel Artillery Duel/Chuck Norris Superkicks ("Double-Ender cartridge") B.C.'s Quest for Tires B.C. II: Grog's Revenge Beamrider Blockade Runner Boulder Dash Brain Strainers Buck Rogers: Planet of Zoom Bump 'n' Jump BurgerTime Cabbage Patch Kids: Adventures in the Park Cabbage Patch Kids Picture Show Campaign '84 Carnival Caterpillar S.O.S Centipede Choplifter! Chuck Norris Superkicks Congo Bongo Cosmic Avenger Cosmic Crisis The Dam Busters Dance Fantasy Decathlon Defender Destructor Dig Dug Donkey Kong (standard "in-the-box" title, included with console) Donkey Kong Jr. Dr. Seuss' Fix-Up the Mix-Up Puzzler Dragonfire The Dukes of Hazzard Evolution Facemaker Fathom Flipper Slipper Fortune Builder 1984 Strategy Coleco Circuits and Systems Fraction Fever Frantic Freddy Frenzy Frogger Frogger II: Threeedeep! Front Line Galaxian Gateway to Apshai Gorf Gust Buster Gyruss H.E.R.O. The Heist Illusions It's Only Rock 'N Roll James Bond 007 Jukebox Jumpman Jr. Jungle Hunt Ken Uston Blackjack/Poker Keystone Kapers Kung Fu Superkicks Lady Bug Learning with Leeper Linking Logic Logic Levels Looping Lord of the Dungeon Memory Manor Meteoric Shower Miner 2049er Monkey Academy Montezuma's Revenge Moonsweeper Motocross Racer Motocross Racer/Tomarc the Barbarian ("Double-Ender") Mountain King Mouse Trap Mr. Do! Mr. Do!'s Castle Nova Blast Oil's Well Omega Race One on One Basketball Pepper II Pitfall! Pitfall II: Lost Caverns Pitstop Popeye Power Lords Q*bert Q*bert's Qubes Quest for Quintana Roo River Raid Robin Hood Robin Hood/Sir Lancelot ("Double-Ender") Roc 'N Rope Rock 'N Bolt Rocky Super Action Boxing Rolloverture Root Beer Tapper Sammy Lightfoot Schtroumpfs Sector Alpha Sewer Sam Sir Lancelot Skiing Slither Slurpy Smurf Paint 'n' Play Workshop Smurf: Rescue in Gargamel's Castle Space Fury Space Panic Spectron Spy Hunter Squish 'Em Featuring Sam Star Trek: Strategic Operations Simulator Star Wars: The Arcade Game Steamroller Strike It SubRoc Super Action Baseball Super Action Football Super Action Soccer Super Cobra Super Crossforce Super Sketch Tank War Tarzan Telly Turtle Threshold Time Pilot Tomarc the Barbarian Tournament Tennis Turbo ("Comes with the Expansion Module #2") Tutankham Up'n Down Venture Victory WarGames War Room Wing War The Wizard of Id's Wiz Math Word Feud Zaxxon Zenji == Lähteet == ColecoVision Luokka:ColecoVision-pelit
Ranskan 1. kevyt ratsuväkidivisioona

1\. kevyt ratsuväkidivisioona () oli Ranskan maavoimien ratsuväkiyhtymä toisessa maailmansodassa. == Perustaminen == Divisioona muodostettiin 10. helmikuuta 1940 1. ratsuväkidivisioonasta komentajanaan kenraali d'Arras. == Palvelus == == Kokoonpano == Divisioonaan kuuluivatatf40.fr: *2. ratsuväkiprikaati **1. ratsuväkirykmentti **19. rakuunarykmentti *11. kevyt motorisoitu prikaati **1. panssariautorykmentti **5. motorisoitu rakuunarykmentti **1. panssarintorjuntaeskadroona **1. huoltoeskadroona *75. tykistörykmentti **711/409. ilmatorjuntarykmentti *pioneerikomppania *kuljetuskomppania == Lähteet == * === Viitteet === 01 Luokka:Ranskan maavoimat
Ülenurmen kunta

thumb|Ûlenurmen rautatieasema. Ülenurmen kunta () oli maaseutumainen kunta Virossa Tartumaalla. Kunnan väkiluku vuonna 2016 oli 7 067 ja pinta-ala 86,15 km². Asukastiheys oli 82 asukasta neliökilometrillä. Vuoden 2017 kuntauudistuksessa Ülenurmen kunta ja vanha Kambjan kunta yhdistettiin uudeksi Kambjan kunnaksi. ==Asuinalueet== Kunta koostui neljästä pienkauppalasta ja kymmenestä kylästä: ;Pienkauppalat: Külitse, Räni, Tõrvandi ja Ülenurme ;Kylät: Laane, Läti, Lemmatsi, Lepiku, Õssu, Reola, Soinaste, Soosilla, Täsvere ja Uhti Kunnanjohtaja () oli Aivar Aleksejev. ==Lähteet== ==Aiheesta muualla== *Ûlenurmen verkkosivusto Luokka:Kambja Luokka:Viron entiset kunnat
Ülenurme

Ülenurme on pienkauppala Virossa Tartumaalla Kambjan kunnassa. Vuoden 2011 lopussa siellä oli 2 043 asukastaViron tilastokeskus, hakusivu. Pienkauppala oli vuoteen 2017 asti osa Ülenurmen kuntaa, joka vuoden 2017 kuntauudistuksessa yhdistettiin vanhan Kambjan kunnan kanssa uudeksi Kambjan kunnaksi. Eesti Põllumajandusmuuseum,.JPG|Entisen Ülenurmen kartanon päärakennus Eesti Põllumajandusmuuseum, sissepääs.JPG|Ülenurmen kartanon puisto Ülenurme pere- ja noortekeskus ning Ülenurme raamatukogu.JPG|Ülenurmen perhe- ja nuortenkeskus Ülenurme raudteepeatus.JPG|Ülenurmen rautatieasea Ülenurme Gümnaasium.JPG|Ülenurmen lukio Ülenurme staadion.JPG|Ülenurmen stadion ==Lähteet== == Aiheesta muualla== * Ülenurme kunnan kotisivu * Ülenurmen lukion kotisivu Luokka:Kambja Luokka:Viron pienkauppalat